CELEX: 62010CA0606
Language: da
Date: 2012-06-14 00:00:00
Title: Sag C-606/10: Domstolens dom (Anden Afdeling) af 14. juni 2012 — Association nationale d'assistance aux frontières pour les étrangers (ANAFE) mod Ministre de l’Intérieur, de l’Outre-mer, des Collectivités territoriales et de l’Immigration (anmodning om præjudiciel afgørelse fra Conseil d'État — Frankrig) (Forordning (EF) nr. 562/2006 — fællesskabskodeks for personers grænsepassage (Schengengrænsekodeks) — artikel 13 — tredjelandsstatsborgere, som har en midlertidig opholdstilladelse — national lovgivning, som forbyder disse statsborgere at rejse tilbage til den medlemsstats område, som har udstedt den midlertidige opholdstilladelse, hvis de ikke er i besiddelse af et returvisum — begrebet »returvisum« — tidligere administrativ praksis, hvorefter tilbagerejse uden returvisum var tilladt — nødvendigheden af overgangsforanstaltninger — foreligger ikke)

28.7.2012   
            
            
               DA
            
            
               Den Europæiske Unions Tidende
            
            
               C 227/3
            
         Domstolens dom (Anden Afdeling) af 14. juni 2012 — Association nationale d'assistance aux frontières pour les étrangers (ANAFE) mod Ministre de l’Intérieur, de l’Outre-mer, des Collectivités territoriales et de l’Immigration (anmodning om præjudiciel afgørelse fra Conseil d'État — Frankrig)
   (Sag C-606/10) (1)
   
   (Forordning (EF) nr. 562/2006 - fællesskabskodeks for personers grænsepassage (Schengengrænsekodeks) - artikel 13 - tredjelandsstatsborgere, som har en midlertidig opholdstilladelse - national lovgivning, som forbyder disse statsborgere at rejse tilbage til den medlemsstats område, som har udstedt den midlertidige opholdstilladelse, hvis de ikke er i besiddelse af et returvisum - begrebet »returvisum« - tidligere administrativ praksis, hvorefter tilbagerejse uden returvisum var tilladt - nødvendigheden af overgangsforanstaltninger - foreligger ikke)
   2012/C 227/04
   Processprog: fransk
   
      Den forelæggende ret
   
   Conseil d'État
   
      Parter i hovedsagen
   
   
      Sagsøger: Association nationale d'assistance aux frontières pour les étrangers (ANAFE)
   
      Sagsøgt: Ministre de l’Intérieur, de l’Outre-mer, des Collectivités territoriales et de l’Immigration
   
      Sagens genstand
   
   Anmodning om præjudiciel afgørelse — Conseil d’État — fortolkning af artikel 5, stk. 4, litra a) og artikel 13 i Europa-Parlamentets og Rådets forordning (EF) nr. 562/2006 af 15. marts 2006, om indførelse af en fællesskabskodeks for personers grænsepassage (Schengen-grænsekodeks) (EUT L 105, s. 1) — national ordning, hvorefter tredjelandsstatsborgere, som er indehavere af en midlertidig opholdstilladelse, kun må rejse tilbage til den medlemsstats område, som har udstedt denne opholdstilladelse, hvis de er i besiddelse af et returvisum udstedt af de konsulære præfektmyndigheder — begrebet »returvisum« — lovligheden af overgangsforanstaltninger for sådanne statsborgere, der har forladt området — retssikkerhedsprincippet og princippet om beskyttelse af den berettigede forventning
   
      Konklusion
   
   
               1)
            
            
               Reglerne vedrørende nægtelse af indrejse for tredjelandsstatsborgere som omhandlet i artikel 13 i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengengrænsekodeks), som ændret ved Europa-Parlamentets og Rådets forordning (EF) nr. 81/2009 af 14. januar 2009, finder ligeledes anvendelse på visumpligtige tredjelandsstatsborgere, der via Schengenområdets ydre grænser ønsker at vende tilbage til den medlemsstat, som har udstedt en midlertidig opholdstilladelse til den pågældende, uden at den pågældende herved rejser ind på en anden medlemsstats område.
            
         
               2)
            
            
               Artikel 5, stk. 4, litra a), i forordning nr. 562/2006, som ændret ved forordning nr. 81/2009, skal fortolkes således, at en medlemsstat, som til en tredjelandsstatsborger har udstedt et returvisum i denne bestemmelses forstand, ikke kan begrænse indrejsen i Schengenområdet til overgangssteder på sit nationale område.
            
         
               3)
            
            
               Retssikkerhedsprincippet og princippet om beskyttelse af den berettigede forventning fordrer ikke, at der fastsættes overgangsforanstaltninger for de tredjelandsstatsborgere, der har forladt en medlemsstats område, mens de kun var i besiddelse af en midlertidig opholdstilladelse, der er udstedt, mens en første ansøgning om opholdstilladelse eller en ansøgning om asyl behandles, og som ønsker at vende tilbage til dette område efter ikrafttrædelsen af forordning nr. 562/2006, som ændret ved forordning nr. 81/2009.
            
         
      (1)  EUT C 72 af 5.3.2011.